Zorian Dołęga-Chodakowski (prowdziwe miano Adam Czarnocki, ur. 4 kwietnia 1784 we Podhalnej kole Niyświeža, zm. we 1825 r.). Etnōgraf, archeolōg i historyk; prekursor badań nad Suowiańščyznōm. Badou pozostouości materialne a duchowe Suowiańščyzny předchřeścijańskij. Zachwycōny swymi ôdkryćōma etnōgrafičnymi postanowiu chodzić po krajach suowiańskych. Ôd tamtyj pory začōn wojować s klasykōma a klerym ô wartość kultury Suowian. W swojich pōglōndach bōu, kej na časy, we kerych žōu, wielgim radykauem. W liście do ksiyńcia Adama Čartoryskigo škryflo: "Dwa stany zagubiuy starožytnōm narodowość tygo kraju. (...) Prowda historyčno bez wšyjstke wieki nošygo bytu pokazuje, aže duchowiyństwo podlygue ôbcyj gowie, cudzōm mowōm i naukōm řōndzōnc sie zbyt přymožniy, wstřōnsnyuo niyraz trōnym nojlepšych krōlōw našych i widzialniy usposobiouo nas na prowincyjo papieskōm. Šlachta ôpanowano zupeuniy ôd duchowiyństwa, wyřekušy sie bez ôsiym wiekōw swyj mowy, ćōngle přijmowoua ôbce zwyčaje, gardziua narodowośćōm, bo niy chcioua mieć nic wspōlnygo s pospōlstwym i lekko dajōnc sie kouysać wšelkym zamařyńōm, nic juž stouygo i ôdwiečnygo dziś nōm niy ukazuje". " Czarnocki nazywou siebie wyndrownikym dzikym. Dziynki jygo badańōm udouo sie ôbudzić zainteresowaniy ludyčnośćōm w štuce i kultuře. To dziynki Zorianowi powstouy tak znōmiynne pōmysuy jak "Dziady" Mickewiča, abo "Krōl-Duch" Suowackigo. Dziynki Zorianowi tyž w ôstatnim niymal mōmyńcie udouo sie zwrōcić uwaga na střympki suowiańskej mitolōgii i pozbierać je před zaguadōm katolickych misjōnaři i šlachty. Historycy uwažajōm, aže niy istniouby nawet ciyń mitolōgii polskej bez Zoriano. Uostatnio ô Zorianiy piše ôbšerniy Maria Janion w "Niysamowitej Suowiańščyźniy" niykej přiwracajōnc pamiyńć ô nim kej ô šalōnym historyku-etnōgrafie, kery niypōmierniy zasuužōu sie do polskej Suowiańskości. "O Sławiańszczyźnie przed chrześcijaństwem" (1818) "Śpiewy sławiańskie pod strzechą wiejską zebrane"- Wydane po umarciu. Kōnsek we 1833 roku, couy tekst we 1973 roku. Wydaniy s 1973 roku bōuo krytykowane bez prof. Česuawa Hernasa za zuo forma wydanio (zastřežynio tyž do tekstu narušōnygo bez redakcyjo). Stare -sta (1821). Dzieua. Wšyjstke hańšrifty Zoriano zawierajōnce podanio i mity starosuowiańske wćōnž sōm niywydane. Artikel ô Zorianie z odnośnikym do jego eseju "O Słowiańszczyźnie"